פגוש את הפוקרס הקטנים

פגוש את הפוקרס הקטנים (באנגלית: Little Fockers / Meet the Parents: Little Fockers) הוא סרט קולנוע קומי אמריקאי משנת 2010, סרט המשך לסרטים פגוש את ההורים ופגוש את הפוקרס. כמו בסרטים הקודמים, השחקנים הראשיים בסרט הם רוברט דה נירו, בן סטילר, אוון וילסון, בליית' דאנר, טרי פולו, דסטין הופמן וברברה סטרייסנד. הסרט הוא היחיד מבין סדרת הסרטים שלא בוים על ידי ג'יי רואוץ', אלא על ידי פול ויץ, כשרואוץ' הוא אחד מהמפיקים. בנוסף לקאסט המקורי בסרט משחקים גם ג'סיקה אלבה, לורה דרן והרווי קייטל. לגרג ואשתו, פאם, יש כעת תאומים בני חמש, הנרי וסמנת'ה. לאחר שג'ק מגלה שד"ר בוב בנקס, בעלה של בתו השנייה, דבי, בגד באשתו והתגרש ממנה, הוא מתחיל לחוות בעיות בריאות משמעותיות וממנה את גרג לראש המשפחה החדש, וקורא לו: ה"גודפוקר". עם זאת, הוא מתחיל להביע ספקות לגבי החלטתו משום שהוא חושד שגרג מהל רומן עם אנדי גרסיה, נציגה סקסית מחברת התרופות, שאיתה גרג מוכר את התרופה "Sustengo". החשד של ג'ק אינו אמיתי, והוא נוצר עקב צירופי מקרים והשכרות של אנדי. ג'ק אף מציע לפאם להתגרש מגרג, ולהמשיך את מערכת היחסים שלה עם קווין ראוולי, ארוסה לשעבר. מחשבות אלו מציקות לפאם ומרגיזות אותה. כדי להוכיח שהוא יכול להשגיח על המשפחה, גרג מנסה להעביר את ילדיו לבית ספר טוב יותר ובונה בית חדש. כשגרג פוגש את בוב בבאר, בוב מספר לו שהוא לעולם לא היה שמח יותר ושג'ק בחר בו ראשון להוביל את המשפחה, וכינה אותו ה"בובפוקר", עובדה שמאכזבת את גרג. בסופו של דבר, ג'ק וגרג משלימים ביום ההולדת של התאומים לאחר קטטה ביניהם, שבמהלכה ג'ק חווה התקף לב וגרג הציל את חייו. סוף הסרט מתרחש ארבעה חודשים לאחר מכן, בחג המולד, כאשר ג'ק, דינה, ברני ורוז מתארחים בביתם החדש של פאם וגרג. הוריו של גרג נותנים לג'ק במתנה כיפה, ומודיעים לו שחקרו את שורשי משפחתו בזמן שהיה מאושפז, וגילו שיש בו חלק יהודי. ברני מודיע למשפחה שהוא ורוז עוברים לשיקגו, ויגורו במרחק שני בתים מגרג ופאם. ג'ק ודינה החליטו שגם הם יעברו, כי גם הם רוצים להיות קרובים אל נכדיהם. הסרט נגמר כאשר גרג ופאם מנסים לשכנע את הוריהם לרדת מהרעיון. רוברט דה נירו - ג'ק טיבריוס ברנס בן סטילר - גיילורד "גיי" פוקר אוון וילסון - קווין ראוולי בליית' דאנר - דינה ברנס טרי פולו - פמלה "פאם" פוקר ג'סיקה אלבה - אנדי גרסיה דסטין הופמן - ברנרד "ברני" פוקר ברברה סטרייסנד - רוזלינד "רוז" פוקר הרווי קייטל - רנדי וויר דייזי טהאן - סמנת'ה פוקר תומאס מקארתי - ד"ר בוב בנקס הפקת הסרט החלה ביולי 2009. התסריטאי ג'ון המבורג הצהיר שהסרט יעסוק ב"מוות וגירושים, וכל הדברים האמיתיים שקוראים בחיים, שכשאנחנו מתבגרים אנחנו מתחילים לחשוב עליהם והסרט מציג אותם בצורה קומית". מחוץ לארצות הברית, סרט זה הוא הראשון בסדרה ששווק על ידי סרטי פרמאונט, אשר רכשה בחזרה את קטלוג דרימוורקס ב-2006 (וקיבלה בעלות על הסטודיו עד 2008). דרימוורקס נשארה בעלת זכויות היוצרים ביחד עם אולפני יוניברסל. ב-24 באוגוסט 2010, כי דסטין הופמן כנראה לא יחזור לשחק את אביו של גרג בסרט. כשהסרט היה בתחילת הפקתו האולפנים לא הצליחו להגיע להסכם עם הופמן, אך לבסוף הסכימו על תנאים להחזרת הופמן לסרט. הסרט קיבל ביקורות שליליות על ידי המבקרים. האתר "Rotten Tomatoes" העניק לסרט ציון של 9% בלבד. האתר "Metacritic" העניק לסרט ציון של 27 מתוך 100 נקודות אפשריות. המגזין "אמפייר" העניק לסרט שני כוכבים מתוך חמישה וטענו כי "יש רגעים של צחוק בלתי נמנע, בקטעים של הופמן ווילסון, אבל בסך הכל זה אותו הדבר שוב, רק חלש יותר עם בדיחות פחות טובות". בסוף השבוע הראשון לאחר יציאת הסרט, הוא לא הצליח להגיע לממדי ההכנסות כשל קודמו, פגוש את הפוקרס. בסוף השבוע הראשון הסרט הציג על 5,000 מסכים ב-3536 אתרים ברחבי ארצות הברית וקנדה, והכניס כ-48,300,000$ בחמישה ימים. עד 9 באפריל 2011, הסרט הכניס כ-$148,438,600 בארצות הברית וקנדה, ו- $161,007,198 במדינות אחרות ברחבי העולם, וסך ההכנסות הכולל של הסרט הוא $309,445,798. אתר האינטרנט הרשמי של פגוש את הפוקרס הקטנים (באנגלית) פגוש את הפוקרס הקטנים, ברשת החברתית פייסבוק "פגוש את הפוקרס הקטנים", במסד הנתונים הקולנועיים IMDb (באנגלית) "פגוש את הפוקרס הקטנים", באתר נטפליקס "פגוש את הפוקרס הקטנים", באתר AllMovie (באנגלית) "פגוש את הפוקרס הקטנים", באתר Rotten Tomatoes (באנגלית) "פגוש את הפוקרס הקטנים", באתר Box Office Mojo (באנגלית) "פגוש את הפוקרס הקטנים", באתר Metacritic (באנגלית) "פגוש את הפוקרס הקטנים", באתר אידיבי "פגוש את הפוקרס הקטנים", תסריט הסרט באתר Scripts.com (באנגלית) "פגוש את הפוקרס הקטנים", במסד הנתונים הקולנועיים KinoPoisk (ברוסית) מערכת גיא פינס, המבקר על "פגוש את הפוקרס הקטנים", באתר nana10‏, 31 בדצמבר 2010 להיות הגודפוקר: על "פגוש את הפוקרס הקטנים" nrg שוברי קופות: "פגוש את הפוקרס הקטנים" בראש, באתר ynet, 26 בדצמבר 2010 יאיר רוה, "פגוש את הפוקרס הקטנים", ביקורת, בבלוג הקולנוע "סינמסקופ"